উল্লেখ্য, কক্সবাজারের উখিয়া উপজেলার ইনানী মোহাম্মদ শফির বিল এলাকার মৃত মোহাম্মদ কালুর পুত্র আজিজুল ইসলাম তাঁর ১৩ বছর বয়সী পালক মেয়ে সন্তানকে ধর্ষন করেন। ধর্ষনের পর রক্তক্ষরণ শুরু হলে তাকে হুমকি-ধমকি দিয়ে চিকিৎসা নিতে দেয়া হয়নি। আজিজ নিজেই ওষুধ নিয়ে মেয়েটিকে খেতে বাধ্য করতো। এমনকি দীর্ঘদিন ধরে তাকে বিভিন্ন কৌশলে ঘরে আটকে রাখা হয়। মেয়েটির অবস্থা বেগতিক দেখে আজিজের স্ত্রী তাহমিনা শিশুটিকে ১২ এপ্রিল কক্সবাজার জেলা সদর হাসপাতালের বিশেষজ্ঞ চিকিৎসক ডাঃ খাইরুন্নেছা মুন্নীকে দেখান। চিকিৎসক পরীক্ষা-নিরীক্ষার পর ১৩ এপ্রিল কক্সবাজার সদর হাসপাতালে ভর্তি করা হয়। ১৭ এপ্রিল ঘটনাটি জেলা আইনশৃংখলা কমিটির বৈঠকে আলোচনা হলে এ ঘটনায় ব্যবস্থা নেয়ার নির্দেশ দেন জেলা প্রশাসক। ওই দিনই বেসরকারি সংস্থা নারী ও শিশু সুরক্ষা নেটওয়ার্কের সহায়তায় শিশুটিকে ওয়ান ষ্টপ ক্রাইসিস সেন্টারে (ওসিসি) ভর্তি করা হয়। ১৮ এপ্রিল ধর্ষক আজিজের বিরুদ্ধে উখিয়া থানায় মামলা দায়ের করেন শিশুটির পালক মা তাহমিনা আক্তার। ২১ এপ্রিল আদালতে জবানবন্দি দেয় ধর্ষণের শিকার শিশুটি। একই সাথে আদালত শিশুটিকে মামলার বাদি ও তার পালিত মা তাহমিনার জিম্মায় দেন।